CLABSA » Recollida Pneumàtica de Residus Sòlids Urbans
Activitats i realitzacions » Recollida Pneumàtica
:· Recollida Pneumàtica de Residus Sòlids Urbans
La necessitat de trobar solucions alternatives a la recollida convencional d'escombraries, unida al desig d’evolució de la ciutat de Barcelona, ha portat a desenvolupar el sistema de recollida pneumàtica en algunes zones de la ciutat com la Vila Olímpica (operatiu des de 1992), el Casc Antic, el Fòrum o el nou Districte d’activitats 22@, entre d’altres.
En alguns dels primers sectors, com és el cas de Gran de Gràcia, es va utilitzar l’anomenat sistema mòbil (amb recollida des de camió-aspirador), però l’experiència adquirida va fer que Barcelona es decantés per un desenvolupament del sistema fix (amb central d’aspiració), amb més possibilitat d’expansió geogràfica.
Aquest sistema automàtic, a més de significar un avanç tecnològic en l’àmbit de la recollida de residus, suposa un augment de la qualitat de vida dels usuaris, així com una millora mediambiental de la ciutat, amb l’eliminació dels vehicles recol·lectors i dels contenidors al carrer, la millora dels aspectes sanitaris, la reducció de sorolls i emissió de gasos, etc.
Així, s’està dotant diverses àrees de Barcelona d'un avançat sistema de recollida de residus, que en la seva implantació definitiva arribaràa beneficiar a un 15% de la població.
RPRSU